Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

**BIRŠTONO GIMNAZIJA**

(švietimo įstaigos pavadinimas)

**ALVYDAS URBANAVIČIUS**

(švietimo įstaigos vadovo vardas ir pavardė)

**2020 METŲ VEIKLOS ATASKAITA**

Birštonas

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |
| --- | --- |
| Birštono gimnazijos strateginio plano tikslai 2020 metais buvo įgyvendinami planuojant metinę gimnazijos veiklą.  2019-2020 m.m. gimnazijos veiklos programoje buvo numatyti veiklos prioritetai ir tikslai:  Prioritetas : Ugdymo(si) proceso tobulinimas - kiekvieno mokinio individuali pažanga.  Tikslas: Ugdymo kokybės gerinimas suasmeninant mokymąsi, siekiant nuolatinės kiekvieno mokinio pažangos ir atsakomybės.  Uždaviniai:   1. Atnaujinti Mokinių pasiekimų ir pažangos vertinimo ir įsivertinimo bei Lankomumo apskaitos ir kontrolės tvarkų aprašus. 2. Motyvuoti mokinius stebėti, įsivertint ir planuoti savo asmeninę pažangą, prisiimti atsakomybę už pasiektus rezultatus ugdymo(si) procese. 3. Ugdyti mokėjimo mokytis kompetenciją, sudaryti sąlygas atsiskleisti mokinių išskirtinėms kūrybinėms galioms ir praktinių gebėjimų taikymui. 4. Efektyviau išnaudoti esamą pagalbą mokiniui, kurią teikia gimnazijos dalykų mokytojai ir pagalbos mokiniui specialistai. 5. Efektyviau naudoti vertinimo ir įsivertinimo išvadas organizuojant ugdymą, siekiant individualios mokinių pažangos visose ugdymo srityse. 6. Ugdymo procese teoriją glaudžiai sieti su praktika siekiant įprasminti mokymą. 7. Visuose ugdymo(si) lygmenyse skleisti gerąją patirtį.   Siekdami atnaujinti Mokinių pasiekimų ir pažangos vertinimo ir įsivertinimo bei Lankomumo apskaitos ir kontrolės tvarkų aprašus taip, kad jais remiantis galėtume pasiekti kuo efektyvesnių rezultatų, dirbome keliais lygmenimis: diskutavome metodinėse grupėse, gimnazijos metodinėje taryboje, išklausėme mokinių parlamento, metodinių grupių siūlymus. Lankomumo apskaitos sistemoje įvesti keli pakeitimai: atsirado lankomumo apskaitos lapai, kuriuos pildo klasių auklėtojai ir pristato paskutinę mėnesio savaitę socialinei pedagogei, nurodydami lankomumo sunkumų turinčius mokinius ir kiek pamokų šie praleido. Be to, šiuose lapuose fiksuojama, ką pats klasės auklėtojas padarė, norėdamas išspręsti kilusią problemą (kontaktai su tėvais, pačiu mokiniu, dalykų mokytojais ir pan.) Jei mokinys yra praleidęs daugiau kaip 50 pamokų, jis kviečiamas į PPP (gimnazijos pirminės psichologinės pagalbos komanda) išsiaiškinti, kaip jam galima padėti, ar tokios pagalbos iš viso reikia. Šių pakeitimų dėka pagerėjo mokinių lankomumas (po I pusmečio 15%), be to, klasės auklėtojas betarpiškiau įtraukiamas į nuolatinio auklėtinių lankomumo stebėjimo ir kontrolės darbą, didesnė atsakomybė tenka ir tėvams, nes jie jau pirmame etape sužino apie kylančią problemą ir dalyvauja jos sprendime.  Stebint mokinių individualią pažangą ir lankomumą ir siekiant spręsti susidariusias problemas bent kartą per mėnesį gimnazijoje organizuojamas klasių auklėtojų REKO (reflektuojanti komanda). REKO metu auklėtojai, specialistai ir administracija aptaria klasėse kylančias ugdymo(si) ir lankomumo problemas, ar efektyvios buvo taikomos priemonės, numato tolesnius žingsnius siekiant geresnio rezultato. 2019-2020 m. m. ypatingai akcentuotas mokinio individualios pažangos stebėjimas pamokos metu ir atsakomybės už pasiektą pažangą perkėlimas pačiam mokiniui, kartu su juo planuojant, ką turėtų padaryti, kokios pagalbos jam reikia siekiant geresnio rezultato. Stengėmės sėkmę planuoti pasitelkdami pačius mokinius ir jų tėvus. Atliktus žingsnius ir patirtis aptarėme metodinėse grupėse, dalinomės sėkmės istorijomis. Visos šios priemonės ir organizuotos veiklos pasitarnavo antrojo uždavinio - motyvuoti mokinius stebėti, įsivertinti ir planuoti savo asmeninę pažangą, prisiimti atsakomybę už pasiektus rezultatus ugdymo(si) procese. Mokinių pasiekimai tikrai nenuvylė: visi 34 II klasės mokiniai įgijo pagrindinį išsilavinimą, visi 45 abiturientai gavo brandos atestatus. Net 4 ugdomųjų dalykų VBE rezultatai pateko į geriausių Lietuvoje 50-tuką, 53% baigusių abiturientų įstojo į universitetus, likusieji 45% rinkosi kolegijas, 1,8 % - profesines mokyklas ir 0,2 % dirba.  Siekdami ugdyti mokėjimo mokytis kompetenciją, sudaryti sąlygas atsiskleisti mokinių išskirtinėms kūrybinėms galioms ir praktinių gebėjimų taikymui planavome ir organizavome netradicines pamokas, kurias vedė mokinių tėvai, buvę mokiniai, dirbome įvairiose edukacinėse erdvėse: bibliotekoje, miesto parke, muziejuje, Nemuno kilpų regioniniame parke ir kt., pasinaudojome Kultūros paso finansuojamomis edukacijomis, vyko nemažai integruotų pamokų, apjungiančių kelis dalykus, vykdėme įvairią projektinę veiklą. Vyko mokykliniai projektai 1-4 klasių mokiniams „Rudenėlio taku“, 1-8 ir I-IV kl. mokiniams „Gerumo nebūna per daug“ ir kt. Dalyvavome savivaldybės judumo savaitėje, įvairių savivaldybės projektų konkursuose ir gavome finansavimą šiems projektams: socializacijos projektui „Mokyklinis kaleidoskopas“, gabiųjų mokinių ugdymo projektui „Atrask save kūryboje Kalėdų žingsniams aidint 2020“, sveikos gyvensenos projektui „Judėk ir auk sveikas 2020“, Programos „VEIK Birštono gimnazijoje“ įgyvendinimui. Iš viso Birštono savivaldybė projektų įgyvendinimui Birštono gimnazijoje skyrė 3498 eurus.  Pradinio ugdymo mokytojų komanda dalyvavo respublikiniame projekte „Informatika pradiniame ugdyme“, gauta 10 nešiojamų kompiuterių ir 12 bitučių-robotukų (BLUEBOT ir BEEBOT). Taip sudaromos sąlygos jauniesiems programuotojams praktiškai išmėginti programavimo galimybes. Už mokyklos lėšas įsigijus dar du SPIKE robotus, programavimas tapo patrauklesnis ir vyresniems mokiniams.  Mokinius motyvuoja ir dalyvavimas įvairiuose respublikiniuose konkursuose: moksleivių konkursas „Pirmojo sąsiuvinio eskizai“, Jungtinių tautų darnaus vystymosi tikslus pristatančioji viktorina „Pasaulis ir aš“, zoninės berniukų futbolo varžybos 5X5 (laimėta II vieta), Lietuvos gimnazijų III-IV kl. viktorina „Teisė ir pareiga: LRS rinkimai 1920-1940 m.“, respublikinė paroda-konkursas „Žiemos puokštė“, kompiuterinis NKKM kompiuterių mokyklos kalėdinių ir naujamečių atvirukų konkursas (tapome laureatais).  Labai daug dėmesio skyrėme sveikai gyvensenai, jos įgūdžių ugdymui. Dalyvavome Švietimo, kultūros ir sporto ministerijos konkurse mokykloms “ Aktyviai, draugiškai, sveikai“. Birštono gimnazija pateko į geriausių dešimtuką ir buvo apdovanota atminimo ženklu. Gimnazijos trečių-ketvirtų klasių mokiniams vyko stovyklos ,,Kelias į sveikatą per savęs ir pasaulio pažinimą“ nuotoliniai užsiėmimai. Programos rėmėjas – Birštono savivaldybės administracija, organizatorius - Kauno rajono visuomenės sveikatos biuras. Programos įgyvendinimui Birštono gimnazijoje skirta 565 eurai. VšĮ „Socialiniai partneriai“ lektoriai skaitė paskaitą „Ar garini, ar rūkai – vis tiek save žudai“ 5-8 ir I kl. mokiniams. Šeštų klasių mokinės dalyvavo paskaitoje „Tarp mūsų, mergaičių“ pagal tęstinę lytinės brandos švietimo programą.  Įsitraukėme į Tarptautinę GLOBE programą, kurioje dalyvavo 5-8 ir I-IV kl. mokiniai vadovaujami chemijos mokytojos. Įrengta matavimų stotelė Birštono gimnazijos teritorijoje ir mokiniai nuolat siunčia duomenis į NASA. Erasmus+Ka229 projekto „Demokratija. Kelionė iš tolimos praeities į dabartį“, kuruojamame mokytojos B. Sinkevičienės, veiklose dalyvavo apie 15 procentų gimnazijos mokinių. Tarptautiniame konkurse Olympis dalyvavo 1-8, I-IV klasių mokiniai. 16 iš jų gavo I-III laipsnio diplomus.  Muzikos, dailės ir technologijų mokytojai įsitraukė į respublikinio projekto „Bendrojo ugdymo tyrimų, vertinimo ir stebėsenos sistemos plėtra: mokinių pasiekimų vertinimas“, kurio metu išbandė atitinkamų dalykų mokymosi pasiekimų testus 4, 6, 8 klasėms, vykdė mokinių apklausas, patys dalyvavo apklausose. Pamokų metu šie mokytojai su mokiniais išbandė naujai ruošiamą mokomąją medžiagą, teikė siūlymus ir pastabas.  Mokinius motyvuoja ir nuolatinė savalaikė gerosios patirties sklaida: naudojome informacinį ekraną, gimnazijos svetainę, Facebook paskyrą, rašėme apie mūsų projektinę veiklą ir mokinių bei mokytojų laimėjimus į regioninę spaudą, Birštono savivaldybės tinklapį.  Siekdami efektyviau išnaudoti esamą pagalbą mokiniui, kurią teikia gimnazijos dalykų mokytojai ir pagalbos mokiniui specialistai, klasių auklėtojai, mokytojai dalykininkai aptarė su mokiniais bei tėveliais ugdymo(si) lūkesčius, sudarėme dalykinių konsultacijų bei specialistų pagalbos mokiniams grafikus. Pagalbos mokiniams teikimo efektyvumą nuolat stebėjo administracija ir specialistai, esant būtinybei grafikus koregavome. Klasių auklėtojai nuolat kontaktavo su mokiniais ir tėveliais, inicijavo savalaikį reikiamos pagalbos teikimą.  Numatant tikslus ir uždavinius bei planuojant veiklą mokslo metams kruopščiai išanalizuotos veiklos kokybės įsivertinimo darbo grupės pateiktos išvados. Ugdymo procese nuolat reflektavome apie pasiektus rezultatus, pasitelkdami apklausas, interviu, įtraukdami gimnazijos savivaldą, ir numatėme reikiamas priemones siekiant geresnio rezultato. Tokiu būdu galime efektyviau naudoti vertinimo ir įsivertinimo išvadas organizuojant ugdymą, siekiant individualios mokinių pažangos visose ugdymo srityse.  Ugdymo procese stengiamės teoriją glaudžiai sieti su praktika siekdami įprasminti mokymą. Ugdomajai veiklai gimnazijoje pasirenkamos įvairios edukacinės erdvės: Birštono sporto centras, muziejai, Birštono viešoji biblioteka, Nemuno kilpų regioninis parkas ir kt. Dėl pandemijos teko pasitelkti ir TEAMS platformą nuotoliniam mokymui, įvaldyti MICROSOFT OFFICE365 siūlomus įrankius. Mokytojai nuolat kėlė kvalifikaciją įvairiuose mokymuose, be to, nuolat vyksta efektyvi gerosios patirties sklaida. Apie tai liudija ir sėkmingai įgyvendinamas nuotolinis mokymas.  Neformalusis ugdymas Birštono gimnazijoje organizuojamas atsižvelgiant į mokinių poreikius, sudarant jiems galimybę išbandyti save įvairiose srityse ir geriau pažinti, atskleisti sau pačiam turimus gebėjimus. NU užsiėmimus mokykloje lanko 78% visų mokinių. Be to, mokiniai turi galimybę rinktis Birštono savivaldybės finansuojamus NU užsiėmimus. Įvairių NU užsiėmimų metu vaikai taip pat gali sieti teorines žinias su praktika, ugdyti ir tobulinti savo kompetencijas. Stengiamės, kad tai, ką vaikai sukuria užsiėmimų metu, turėtų ir praktinę vertę: jie sukuria atvirutes keramikos ir dailės užsiėmimuose, kurias siunčiame socialiniams partneriams, daliname miestiečiams, gamina dekoracijas renginiams, puošia gimnaziją, kuria dovanas tėveliams, organizuoja renginius ir šventes, varžybas, vyksta į konkursus ir pan. Savalaikė informacijos sklaida apie mokinių nuveiktą darbą, jų atradimus ir laimėjimus ne tik motyvuoja vaikus, bet ir atskleidžia jų veiklos reikšmingumą, ugdo asmeninę kompetenciją.  Švietimo pagalba gimnazijoje teikiama mokiniams, tėvams, mokytojams. Tai – psichologinė (teikia gimnazijos psichologė), socialinė pedagoginė (teikia socialinė pedagogė, klasių auklėtojai bei administracija), specialioji pedagoginė (teikia specialioji pedagogė ir logopedė ) bei specialioji pagalba (teikia mokytojo padėjėjos).  Gimnazijos Vaiko gerovės komisija rūpinasi mokinių saugia ir palankia ugdymosi aplinka, organizuodama švietimo pagalbos teikimą, teikdama rekomendacijas ir siūlymus, koordinuodama prevencinę veiklą. 2019/2020 metais gimnazijos VGK organizavo 10 komisijos posėdžių (iš jų 2 nuotoliniu būdu). Jų metu buvo svarstytos 6 mokinių ugdymosi, elgesio, mokyklos lankymo problemos, sudaryti 2 mokinių individualūs ugdymo planai, taip pat aprobuojamos pritaikytos ir individualizuotos programos ir kt. Siekdama užtikrinti gimnazijos mokinių saugumą artimoje aplinkoje, psichologinį bei fizinį saugumą, socialinę pagalbą, mokyklos lankomumą gimnazijos VGK dėl 3 atvejų kreipėsi į Birštono VTAS bei vaiko Birštono sav. Administracijos direktorių, savivaldybės Vaiko gerovės komisiją, Birštono policiją, dalyvavo atvejų aptarimuose, posėdžiuose, svarstant vaikų ir jų šeimų sunkumus, bendradarbiavo su socialinės pagalbos specialistais.  2020 m. kovo-birželio bei lapkričio-gruodžio mėnesiais švietimo pagalba buvo teikiama karantino dėl COVID-19 pandemijos sąlygomis, organizuojant nuotolinį bei mišrų (iš dalies nuotolinį) pagalbos teikimo būdus, naudojant TEAMS aplinką, kitus elektroninio bei telefoninio kontakto būdus, taip pat derinant kontaktinės pagalbos pradinių klasių mokiniams teikimą su nuotolinės pagalbos vyresniems mokiniams teikimu.  Gimnazijoje į patyčias reaguojama fiksuojant smurto ir patyčių atvejus VGK parengtoje pažymoje. 2019/2020 m. m. gimnazijos mokytojai ir darbuotojai socialinei pedagogei pateikė 12 smurto ir patyčių fiksavimo pažymų. Visi atvejai išnagrinėti, aptarti, teikiama socialinė pedagoginė ir psichologinė pagalba smurtavusiam ir smurtą ar patyčias patyrusiam vaikui, bendradarbiaujama su tėvais. Karantino dėl COVID-19 pandemijos metu pastebėti ir fiksuoti 3 elektroninių patyčių atvejai, buvo reaguojama, susiekiant su mokiniais ir jų tėvais, kalbėta su mokinių grupėmis, primintos bendravimo internetinėje erdvėje taisyklės.  2019/2020 m. m. socialinei pedagogei buvo pateikta 40 netinkamo elgesio pamokų ir pertraukų metu pažymų dėl elgesio sunkumų, kurie buvo nagrinėjami Pirmosios psichologinės pagalbos (PPP) komandos pasitarimuose, numatomi pagalbos planai. Atsiradę netinkamo elgesio atvejai nuotolinio ugdymo metu (pamokos trukdymas, kitų dalyvių nutildymas, necenzūrinių žodžių vartojimas) buvo efektyviai sprendžiami bendradarbiaujant su mokytojais. Taip pat spręsti 18 mokinių mokyklos lankymo sunkumai. Socialinė pedagogė 6 kartus lankėsi mokinių namuose, 6 kartus stebėjo mokinių elgesį pamokose. Nuotolinio mokymosi metu mokiniams, turintiems dalyvavimo nuotolinėse pamokose sunkumų buvo teikiama ir psichologinė pagalba.  2019/2020 m. m. 59 mokiniams buvo skirtas nemokamas maitinimas. Dirbant nuotoliniu būdu, šiems mokiniams buvo organizuojamas maisto davinio atsiėmimas. 2019/2020 m.m. gimnazijoje buvo vykdomos "Vaisiai jums" ir "Pienas vaikams" programos, kuriose dalyvavo 185 pradinių klasių mokiniai.  Gimnazijoje 2019/2020 m. m. mokėsi 57 specialiųjų poreikių turintys 1-8 bei I-IV klasių mokiniai. 2019/2020 m. m. buvo atliktas 4 mokinių specialiųjų ugdymosi poreikių pirminis vertinimas (psichologinis, pedagoginis ir logopedinis vertinimas, specialistų išvados), parengti mokinių specialiųjų poreikių įvertinimo dokumentai, bendradarbiauta su Kauno PPT, organizuotas ugdymo programų pritaikymas mokiniams. Parengti brandos egzaminų bei pagrindinio ugdymo pasiekimų patikrinimo vykdymo bei vertinimo instrukcijų pritaikymo 7 specialiųjų poreikių turintiems mokiniams dokumentai, organizuotas vykdymo ir vertinimo instrukcijų įgyvendinimas. 2020 metų gruodžio mėnesį gimnazijoje mokėsi 65 specialiųjų poreikių mokiniai. 5 iš jų turi didelių specialiųjų ugdymosi poreikių (1 mokinys ugdomas namuose). 21 mokiniui teikiamas specialusis ugdymas. SUP mokiniams teikiama logopedo, specialiojo pedagogo, psichologo bei socialinio pedagogo pagalba.  Specialioji pedagoginė pagalba buvo teikiama 14 mokinių, logopedinė pagalba – 39 mokiniams. Karantino sąlygomis jos teikimas buvo pratęstas nuotoliniu būdu, ugdymas ir konsultacijos organizuojamos individualiai, pogrupiais ir grupėmis.  Gimnazijos mokiniams, turintiems emocinių ir kitų psichologinių sunkumų, teikiama psichologinė pagalba, bendradarbiaujama su jų tėvais/globėjais, mokytojais, konsultuojami mokytojai ir mokinių tėvai/globėjai. Gimnazijos psichologė vykdė individualų ir grupinį konsultavimą, psichologinį švietimą, atliko mokinių psichologinį vertinimą, vedė grupinius užsiėmimus pradinių klasių mokiniams.  Per 2019-2020 m. m. mokiniams, tėvams, mokytojams buvo teiktos 236 individualios psichologinės konsultacijos (iš jų 181 kontaktinė (98 klientai) ir 55 (18 klientų) nuotolinės konsultacijos). 61% visų konsultavimo atvejų sudarė mokinių konsultavimas. Dažniausios mokinių psichologinės problemos yra emocinės, elgesio, bendravimo bei asmeninio augimo. Taip pat buvo kreiptasi dėl bendravimo su klasės draugais problemų nuotolinio mokymosi metu. Mokytojai dažniausiai kreipėsi dėl mokinių elgesio ir ugdymosi sunkumų. Mokinių tėvai – dėl vaikų emocinių, ugdymosi ir auklėjimo sunkumų. Tėvai 2020 m. kreipėsi taip pat dėl galimo ugdymo šeimoje pasirinkimo problemų, mokymosi karantino metu sunkumų bei emocinių išgyvenimų karantino metu.  2019/2020 m. m. gimnazijos psichologė atliko 27 mokinių psichologinį vertinimą, siekiant nustatyti mokinių galias bei sunkumus, specialiuosius ugdymosi poreikius, atskleisti gebėjimus, teikė rekomendacijas. Atlikta 10 grupinių mokinių vertinimų (pasirengimo mokyklai, 5-tų klasių mokinių adaptacijos naujoje ugdymosi pakopoje tyrimai, mokyklinio nerimastingumo vertinimas, nuomonės apie mokyklą tyrimai, klasių mikroklimato tyrimai), kuriuose tirti iš viso 134 mokiniai. Siekiant įvertinti mokinių adaptaciją 1-oje klasėje, vykdyta tėvų apklausa. Dalyvavo 45 tėvai. Tyrimų ir apklausų rezultatai aptarti su mokytojais bei pristatyti tėvams bendrų susirinkimų metu, teiktos rekomendacijos.  2020 m. gimnazijoje vykdytas tėvų, mokytojų, mokinių švietimas. Gimnazijos psichologė pateikė VU tyrimų medžiagą „**Mokinių psichologinė savijauta COVID-19 pandemijos metu“ bei** teikė rekomendacijas dėl ugdymo ypatumų COVID-19 pandemijos metu, ugdant nuotoliniu būdu, parengė psichikos sveikatos stiprinimo rekomendacijas, psichologinių problemų prevencijos rekomendacijas mokiniams, mokytojams, tėvams.  Gimnazija 2019/2020 m. jau antrus metus vykdė prevencijos programą VEIK (vaiko emocijų išraiškos kontrolės ugdymo programą). Socializacijos programų konkursui gimnazijos psichologės buvo parengtas projektas „VEIK - vaiko emocijų išraiškos kontrolės ugdymo programą Birštono gimnazijoje“, kurio vykdymui gauta 548 EUR. Programa buvo vykdoma dviem vyresnių mokinių grupėms (psichologė ir socialinė pedagogė pravedė 45 užsiėmimus mokiniams, organizuotos išvykos).  2020 m. gimnazijoje pradėta vykdyti „Ankstyvosios intervencijos“ programa, skirta mokinių psichoaktyvių medžiagų vartojimo prevencijai ir intervencijai. Programoje dalyvavo 16 7-8 klasių mokinių. Programą vykdė sveikatos priežiūros specialistė ir soc. pedagogė .  Gimnazijoje kaip kasmet spalio 10-ąją technologijų mokytojų iniciatyva organizuotas Psichikos sveikatos dienos paminėjimas. Siekiant ugdyti mokinių emocines kompetencijas organizuota dienos akcija „Pasimatuok nuotaiką“. |  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Siekti aukštesnių mokinių mokymosi pasiekimų ir asmeninės pažangos. | Atnaujinta ir diegiama mokinių pasiekimų ir asmeninės pažangos vertinimo tvarka. | Patvirtinta atnaujinta mokinių pažangumo ir asmeninės pažangos fiksavimo tvarka; du kartus per pusmetį pildomos ir aptariamos mokinių individualios pažangos formos, mokinių pažanga aptarta bent kartą į metus visų metodinių grupių susirinkimuose. | Patvirtinta ,,Mokinių asmeninės pažangos stebėjimo ir fiksavimo bei pagalbos teikimo tvarkos aprašas“. Dir. 2020-08-27 įsk. Nr. V-41.1  Parengtas Birštono gimnazijos mokinių pažangos ir pasiekimų vertinimo tvarkos aprašo“ projektas. |
| 1.2. Skatinti mokinių mokymosi motyvaciją. | Kuriama mokymosi motyvaciją skatinanti aplinka  Vykdoma kryptinga ir nuosekli projektinė veikla  Intensyvėja mokymosi kitose erdvėse veikla | Pagrindinių ugdomųjų dalykų pamokose pagal poreikius ir galimybes naudojamos elektroninės pratybos ir įvairūs įsivertinimo testai.  Į Erasmus + „Demokratija – kelionė iš gilios praeities į dabartinę visuomenę“ projektą įtraukiama ne mažiau 5 proc. mokinių.  Tęsiama mokinių tarptautinė gamtamokslinė tiriamoji veikla.  Dalyvauta bent vienoje konferencijoje.  Kiekvienas mokytojas pravedė po 1- 2 integruotas pamokas ar veiklas kitose erdvėse su kiekviena savo ugdytinių grupe. | Nuotoliniam ugdymui vykdyti įsigytas skaitmeninis turinys: visiems I-IV kl. mokiniams –Eduka klasė, 1-8 kl. mokiniams- Ema pratybos arba Eduka klasė; mokinių pasiekimams vertinti: eTestai.lt, egzaminatorius.lt.  Į Erasmus+ projekto veiklas įsijungė 15 proc. mokinių.  LMNŠC GLOBE programos konferencijoje 8 kl. mokinės pristatytas tiriamasis darbas įvertintas už moksliškumą.  Dvi II kl. mokinės už tiriamąją gamtamokslinę veiklą STEAM konkurse pelnė kelionę į Europos šalies mokslo centrą. |
| 1.3. Stiprinti mokinių emocinį - socialinį saugumą, didinti prevencinių programų įtrauktį. | Gimnazijos mokiniai įtraukiami į prevencines programas.  Organizuojami prevencinių programų užsiėmimai.  Organizuojami tyrimai vaikų emociniam socialiniam saugumui įvertinti. | Ne mažiau 18 mokinių dalyvauja VEIK programos mokymuose.  Ne mažiau 4 pradinio ugdymo klasės dalyvauja prevencinėse programose Zipio draugai, Obuolio draugai.  Mokinių adaptacijos rezultatai aptarti su mokytojais ,mokiniais ir jų tėvais. | 21 mokinys dalyvavo prevencinės VEIK programos , 1 klasė –prevencinės programos ,,Obuolio draugai“ veiklose.  Dėl pandemijos papildomai klasės į naujų prevencinių programų veiklas neįsijungė.  Pirmų, penktų klasių mokinių adaptacijos, nuotolinio mokymosi rezultatyvumo ir sunkumų tyrimų (5 tyrimai/apklausos) aptarti nuotoliniu būdu. Su rezultatais supažindinti mokiniai, mokinių tėvai, mokytojai. |
| 1.4. Kurti dinamišką, atvirą ir funkcionalią mokymosi aplinką mokiniams | Sukurtos mąstymą ir kūrybiškumą skatinančios aplinkos. | Įrengta pradinio ugdymo mokiniams laboratoriniams darbams naudojamų priemonių klasė .  Pradinio ugdymo metodinėje grupėje susitarta dėl konkretaus pamokų skaičiaus gamtamoksliniams tiriamiesiems darbams atlikti.  Įrengta refleksijos ir aktyvaus poilsio zona pradinio ugdymo mokiniams. | Birštono meno mokyklai laikinai įsikėlus į gimnazijos pastatą pradinio ugdymo laboratorinių darbų klasės įrengimas atidėtas dėl patalpų stygiaus.  Įrengtose refleksijos ir aktyvaus poilsio zonas pagal sudarytą grafiką aktyviai naudoja visos pradinio ugdymo klasės, prailgintos darbo dienos grupės mokiniai. |
| 1.5. Skatinti mokytojų lyderystę. | Aktyvesnis nacionalinių projektų vykdymas. Pedagoginiai darbuotojai akyviau dalijasi darbo patirtimi, skatina ugdytinių dalyvavimą nacionaliniuose projektuose ir konkursuose. | Organizuota bent 1 respublikinis, regioninis renginys ar konkursas.  Dalyvaujama nacionaliniuose projektuose ir konkursuose.  Mokytojų asmeninės lyderystės klausimai aptarti individualiuose metiniuose pokalbiuose. | Dėl pandemijos daugelis šalies ir regioninių projektų vyko nuotoliniu būdu. Gimnazijos mokytojų ugdytiniai dalyvavo 10 nacionalinių projektų, konkursų.  Nuolatinių refleksijų nuotolinio mokymo metu gimnazijos pedagoginė bendruomenė dalijosi darbo patirtimi, dirbant Teams platformoje. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Projekto ,, Saulės fotovoltinės elektrinės savo poreikiams įrengimas“ įgyvendinimas: parengta paraiška, konkurso būdu atrinktas darbų atlikimo rangovas, pradėti Saulės fotovoltinės elektrinės įrengimo darbai. | Įgyvendinus projektą bus įregta110kW galios saulės fotovoltinė elektrinė , gaminanti gimnazijos poreikiams reikalingą elektros energijos kiekį. |
| 3.2. Nuotolinio mokymo organizavimas karantino ir ekstremaliosios situacijos metu: pasirinkta vieninga Office365 mokymosi platforma, organizuoti mokymai pedagogams, mokiniai ir mokytojai aprūpinti IT priemonėmis. | Ugdymo procesas vyko (vyksta) pakankamai sklandžiai, laikantis teisės aktų reikalavimų. Reaguojant į pastabas ir pasiūlymus, pateiktus mokinių ir mokinių tėvų apklausų metu, priimti sprendimai dėl saugaus mokymo proceso vykdymo.  Už sėkmingą nuotolinio mokymo vykdymą gimnazijos vadovybė ir mokytojai apdovanoti savivaldybės merės padėka. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Vadovavimo žmonėms. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Siekti mokinių mokymo(si) pažangos. | Mokinių mokymo(si) kokybės gerinimas.  Efektyvios švietimo pagalbos mokiniams organizavimas. | Pagerėjo mokinių asmeninė ugdymosi pažanga. Lyginami dvejų mokslo metų rodikliai.  Nepažangių mokinių skaičius ne didesnis nei 8 proc.  Dalykinėmis ir specialistų konsultacijomis naudojasi ne mažiau 30 proc. mokinių.  Ne mažiau 5 proc. mokinių pasinaudoja galimybe namų darbų užduotis atlikti gimnazijoje. |
| 8.2. Užtikrinti efektyvų ugdymo procesą pandemijos laikotarpiu. | Mokiniams ir mokytojams sudarytos sąlygos nuotolinio ir mišraus mokymosi būdu. | Visi pageidaujantys mokiniai aprūpinti IT technika mokymosi reikmėms.  Visiems mokiniams sudarytos galimybės naudotis pagrindinių ugdomųjų dalykų skaitmeniniu ugdymo turiniu.  Mokytojams organizuoti nuotoliniai seminarai apie Teams panaudojimo galimybes. |
| 8.3. Skatinti bendradarbiavimą su tėvais, siekiant individualios kiekvieno mokinio pažangos. | Sistemingai įvairiomis formomis organizuojami susitikimai ,bendros veiklos su mokinių tėvais. | Surengtos bent 2 tėvų dienos, 2-3 kartus per metus vykdomi individualus trišaliai pokalbiai su ugdymo(si) sunkumų turinčių mokinių tėvais, tėvai dalyvauja bent vieno projekto veikloje. |
| 8.4. Sudaryti sąlygas pedagoginiams darbuotojams tobulinti bendrąsias ir dalykines kompetencijas | Plėtojamas kolegialusis mokymasis;  Buriamos reflektuojančios komandos. | 95 proc. mokytojų ir švietimo pagalbos specialistų dalyvauja kompetencijų tobulinimo renginiuose. Kvalifikacijos tobulinimas vyksta atliepiant strateginio plano tikslus, nuotolinio mokymo metodikas. |
| 8.5. Užtikrinti efektyvų gimnazijos veiklos valdymą. | Gimnazijos veiklą reglamentuojantys dokumentai atitinka teisės aktų reikalavimus. | Parengta ir patvirtinta Vidaus kontrolės įgyvendinimo gimnazijoje tvarkos aprašas; išrinkta naujos kadencijos Darbo taryba; atnaujinta Gimnazijos taryba. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Užsitęsęs karantino laikotarpis, Švietimo, mokslo ir sporto ministerijos sprendimas nepažangiems abiturientams leisti laikyti valstybinius brandos egzaminus. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)